‘AI করে ‘আমার ভুয়ো অন্তরঙ্গ ছবি’ অন্যায় ভাবে ব্যবহৃত হচ্ছে!’ দিল্লি হাইকোর্টে ঐশ্বর্য রাইয়ের মামলা

ওয়েব ডেস্ক: আজ মঙ্গলবার দিল্লি হাইকোর্টে(Delhi High Court) অভিনেত্রী ঐশ্বর্য রাই বচ্চন(Actor Aishwarya Rai Bachchan) ‘অধিকার রক্ষা'(Protect publicity, personality rights) কার্যকর করার দাবী জানিয়েছেন। আদালতে প্রাক্তন বিশ্বসুন্দরীর(Ex Miss World) জানিয়েছেন, ‘AI ব্যবহার করে আমার ছবি অন্যায় ভাবে ব্যবহৃত হচ্ছে!’ বিভিন্ন ওয়েবসাইটে অনুমতি ছাড়াই মরফ্ড(Morfed”) ছবি কাজে লাগানোর অভিযোগ তুলেছেন তিনি। তার ভক্ত অনুরাগীদের অনেকেরই অভিযোগ কিছু নীল ছবিতেও এ ধরনের ঘটনা লক্ষ্য করা গেছে। এসব অন্যায়ের বিরুদ্ধে এবার আদালতের দ্বারস্থ হয়েছেন অভিষেক বচ্চন-পত্নী ঐশ্বর্য।
নায়িকার আইনজীবী আদালতে তার ছবিগুলি অনুমোদন ছাড়াই ব্যবহার করার বিবরণ জমা দিয়েছেন। তার ছবি,নাম কিংবা কণ্ঠস্বর কোনরকম ব্যবসায়িক উদ্দেশ্যে ব্যবহার যাতে না করা হয় সে ব্যাপারে আদালতের কাছে আবেদন জানিয়েছেন।

আরও পড়ুন:ভেনিসে সেরা পরিচালকের খেতাব জয় পুরুলিয়ার অনুপর্ণার!

প্রসঙ্গত, গত বছর এই একই আবেদন নিয়ে দিল্লি হাইকোর্টের দ্বারস্থ হয়েছিলেন অভিনেতা তথা ঐশ্বর্য রায়ের শ্বশুর অমিতাভ বচ্চন(Amitabh Bachchan)। তারপরেই গত ২৫শে নভেম্বর থেকে অমিতাভের কণ্ঠস্বর কিংবা ছবি বিনা অনুমতিতে ব্যবহারের উপর নিষেধাজ্ঞা জারি করেছিল আদালত।

এবার অভিনেত্রী ঐশ্বর্য রায়ের আইনজীবী সন্দীপ শেঠিও সোশ্যাল মিডিয়ায় নায়িকার এআই জেনারেটেড(AI generated) কনটেন্ট ঘুরে বেড়াচ্ছে তা আদালতের সামনে পেশ করেছেন। একটি সূত্র জানাচ্ছে যে তারা ঐশ্বর্যর নাম ব্যবহার করে অর্থ সংগ্রহ করছে। ইউটিউব এর স্ক্রিন শট গুলিতে যেখানে ছবিগুলি মরফ করা হয়েছে, এগুলি কোনভাবেই ঐশ্বর্য রায়ের ছবি নয়। অভিনেত্রী এ ধরনের ছবির অনুমোদন দেননি। এ আই দিয়ে তৈরি করা হয়েছে এই সমস্ত ছবি।
শুধু তাই নয় তার আইনজীবী আরো অভিযোগ তুলেছেন যে ঐশ্বর্যর কিছু সম্পূর্ণ অবাক করার মত ‘অন্তরঙ্গ ছবি’ ছড়িয়ে পড়েছে। এমনকি কফি মগ থেকে টি-শার্টে ব্যবহৃত হচ্ছে অভিনেত্রীর ছবি। আইনজীবী আদালতকে আরও জানান যে অন্য কারোর যৌন আকাঙ্ক্ষা পূরণের জন্য ব্যবহৃত হচ্ছে আমার মক্কেলের ছবি। এটা একেবারেই আকাঙ্ক্ষিত নয় এবং দুর্ভাগ্যজনক।